«Էխո Մոսկվի» ռադիոկայանը, որը պարբերաբար եթեր էր հեռարձակում Վլադիմիր Պուտինի հասցեին խիստ քննադատություն պարունակող ռեպորտաժներ եւ ամբիոն էր տրամադրում ընդդիմադիր քաղաքական գործիչներին ու վերլուծաբաններին, պարբերաբար հայտնվում էր պաշտոնական Մոսկվայի «սեւ ցուցակում»: Դեռեւս 2000թ.-ին Կրեմլի աթոռակալները նախ փորձել են «լեզու գտնել» գլխավոր խմբագրի հետ, ապա, երբ դա չի հաջողվել, չինովնիկները սկսել են բյուրոկրատական տարատեսակ հնարքներ կիրառել ռադիոկայանի դեմ` հատկապես նախընտրական ժամանակաշրջաններում։